section_heading: Jemen u 1980-im
paragraph_text: Predsjednik Demokratske Narodne Republike Jemen - Abdul Fatah Ismail, bio je prisiljen dati ostavku i otišao u egzil 1980. Njegov nasljednik - Ali Nasir Muhamed, bio je daleko pomirljiviji s prozapadnim susjedima; Sjevernim Jemenom i Omanom i činilo se da zemlja plovi u mirnije vode. Nevolje su otpočele su 13. siječnja 1986. kad se vratio u zemlju Abdul Fatah Ismail, njegove pristaše otpočele su oružanu borbu, želivši ga tako vratiti na vlast. Borbe između pobunjenika i vladinih snaga trajale više od mjesec dana, rezultat je bio tisuće poginulih, vojni puč kojim je svrgnut Ali Nasir i ubojstvo Abdula Fataha Ismaila. Oko 60.000 ljudi, uključujući i svrgnutog predsjednika Ali Nasira, pobjeglo je u Sjeverni Jemen. Novi glavni tajnik Jemenske socijalističke stranke i predsjednik Jemena postao je Ali Salim al-Beidh, jedini član politbiroa koji je bio naklonjen Ali Nasiru.